Diari Oficial de la Generalitat Valenciana


Sumari del DOGV 6234, del 26-03-2010 (2010/3269)

ORDE 16/2010, de 8 de març, de la Conselleria d'Educació, per la qual es modifica un lloc de treball docent existent en el centre públic de Formació de Persones Adultes Paulo Freire d'Alacant, del cos de mestres al cos de professors d'Ensenyança Secundària.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6234

Data del DOGV
:   26-03-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/3269


Data del document
:   08-03-2010

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * organització de l'ensenyament
    * ensenyament secundari
    * educació d'adults
    * centre d'ensenyament
    * personal docent
    * qualificació del personal

ORDE 16/2010, de 8 de març, de la Conselleria d'Educació, per la qual es modifica un lloc de treball docent existent en el centre públic de Formació de Persones Adultes Paulo Freire d'Alacant, del cos de mestres al cos de professors d'Ensenyança Secundària. [2010/3269]
La Llei Orgànica 2/2006, de 3 de maig, d'Educació, establix en la disposició transitòria primera que els funcionaris del cos de mestres adscrits amb caràcter definitiu, en aplicació de la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu, a llocs dels dos primers cursos de l'Educació Secundària Obligatòria, en cas que accedisquen al cos de professors d'Ensenyança Secundària, d'acord amb el que preveu la disposició addicional dotze d'esta Llei, podran romandre en el mateix destí en els termes que s'establisquen.
L'Orde de 5 de desembre de 2000, de la Conselleria de Cultura i Educació (DOGV núm. 3908, de 02.01.2001), regula les condicions d'aplicació del que es preveu en la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu, així com el que es regula en l'apartat 9 de l'article 5 del Reial Decret 575/1991, de 22 d'abril de 1991 (BOE núm. 97, de 23 d'abril), pel qual es regula la mobilitat entre els cossos docents i l'adquisició de la condició de catedràtic.
Al seu torn, l'Orde de 13 de setembre de 2005, de la Conselleria de Cultura, Educació i Esport (DOGV núm. 5104, de 30.09.2005), determina la relació dels llocs de treball docents existents en els centres públics de Formació de Persones Adultes de la Comunitat Valenciana de titularitat de la Generalitat Valenciana.
Així doncs, es fa necessari modificar la relació d'un lloc de treball docent existent en el centre públic de Formació de Persones Adultes Paulo Freire d'Alacant, que resulta afectat d'acord amb la normativa citada anteriorment.
Vista la proposta del director general de Personal, de data 3 de març, i de conformitat amb esta
Fent ús de les atribucions que em conferix l'article 28 de la Llei 5/1983, de 30 de desembre, del Consell,
ORDENE
Article únic.
Es modifica el lloc de treball docent en el centre públic de Formació de Persones Adultes Paulo Freire d'Alacant establit en l'Orde de 13 de setembre de 2005, que ocupa el funcionari de carrera del cos de mestres que haja accedit al cos de professors d'Ensenyança Secundària i es transforma la seua pròpia plaça de manera automàtica en lloc del cos de professors d'Ensenyança Secundària i amb l'especialitat corresponent en Formació de Persones Adultes a aquella per la qual haja accedit al cos de professors d'Ensenyança Secundària, segons figura en l'annex de la present orde.
DISPOSICIÓ TRANSITÒRIA ÚNICA
L'efectivitat economicoadministrativa del nomenament amb destí definitiu serà amb efectes de l'1 de setembre de 2009.
DISPOSICIONS FINALS
Primera
S'autoritza el director general de Personal perquè, en l'àmbit de les seues competències, dicte les resolucions individualitzades oportunes per a l'execució de la present orde.Segona
La present orde entrarà en vigor l'endemà de ser publicada en el DOCV.
València, 8 de març de 2010
El conseller d'Educació,
ALEJANDRO FONT DE MORA TURÓN